HTC บวกแรง 4% หลังเป็นขาลงมานาน โบรกฯชี้กำไรปี 61 โตแกร่งแนะ “ซื้อ” เป้า 35 บ.
HTC บวกแรง 4% หลังเป็นขาลงมานาน โบรกฯชี้กำไรปี 61 โตแกร่งแนะ "ซื้อ" เป้า 35 บ. โดยล่าสุด ณ เวลา 15.19 น. อยู่ที่ระดับ 22.10 บาท เพิ่มขึ้น 0.90 บาท หรือ 4.25% สูงสุดที่ระดับ22.20 บาท ต่ำสุดที่ระดับ 21.40 บาท มูลค่าการซื้อขาย 12.59 ล้านบาท
2 พ.ค. 2561

ผู้สื่อข่าวรายงานว่า ราคาหุ้น บริษัท หาดทิพย์ จำกัด (มหาชน) หรือ HTC ณ เวลา 15.19 น. อยู่ที่ระดับ 22.10 บาท เพิ่มขึ้น 0.90 บาท หรือ 4.25% สูงสุดที่ระดับ22.20 บาท ต่ำสุดที่ระดับ 21.40 บาท มูลค่าการซื้อขาย 12.59 ล้านบาท

ด้านนักวิเคราะห์ บล.กรุงศรี ระบุในบทวิเคราะห์ แนะนำ “ซื้อ” หุ้น HTC ในราคาเป้าหมายที่ 35 บาท/หุ้น โดยในช่วงก่อนหน้านี้ราคาหุ้นปรับตัวลงแรงมากเกินไปจากความกังวลงบไตรมาส 1/61 พลาดเป้า แต่เป็นแค่การเลื่อนรับรู้ผลบวกจากราคาน้ำตาลในประเทศที่ลดลงจาก ไตรมาส 1/61 ไปเป็นไตรมาส 2/62 ส่งผลให้ภาพรวมทั้งปีกำไรยังคงเดิม โดยปีนี้คาดกำไรสุทธิประมาณ 384 ล้านบาท เพิ่มขึ้น 36% จากช่วงเดียวกันของปีก่อน
อนึ่ง ราคาหุ้น HTC ปรับตัวลดลงอย่างต่อเนื่อง ตั้งแต่ราคาปิดที่ระดับ 26.25 บาท เมื่อวันที่ 19 เม.ย. 61 จนลงมาสู่ระดับ 21.10 บาท ในวันนี้ (2 พ.ค.61)